
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb oma bilansist vara mahakandmist. Mahakantavaks varaks on Narva Paemurru Spordikooli kasutuses olev mikrobuss RAF-2203.

Narva Auto AS-i poolt 06.05.2009. a teostatud sõiduki tehnilise ülevaatuse käigus tehti kindlaks, et kandekonstruktsioon on vigane – pragu vedrustuse kinnituses; mootor vajab kapitalremonti, sh vajavad asendamist mootori silinder ja pea; esisilla tala on paindunud; tagasilla karteris on pragu; roolimehhanism on kulunud; kere sisemuse seisukord on ebarahuldav.
Narva Linnavalitsuse linnavarakomisjoni 26.08.2009. a istungil otsustati (protokolli nr 8 punkt 7), et Narva Linnavalitsuse Kultuuriosakond esitab antud küsimus Narva Linnavalitsuse istungile vastava korralduse vastuvõtmiseks. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse kõlbmatuks tunnistatud linnavara mahakandmise kohta võtab vastu Narva Linnavalitsus.
3. Otsus

Nõustuda Narva Linnavalitsuse Kultuuriosakonna taotlusega vara bilansist mahakandmise kohta ja lubada kanda maha järgnev vara:
· mikrobuss RAF-2203, reg. märk 388 NAD, soetamisaeg 28.02.1991, bilansiline maksumus 30345,00 krooni, kulum 100%.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

